Stadi Friûl

Il Stadi Friûl (ancje Bluenergy Stadium par resons di sponsor, par Talian Stadio Friuli) al è un implant multisportîf talian di Udin. Locât tai Riçs, a 4 km dal centri, al si cjate a une altitudin di 112 m s.l.m.. Inaugurât tal 1976 e ristruturât plui voltis (la ultime tai agns 2013-2016), al è il secont implant par capience in Friûl-Vignesie Julie (daspò dal stadi Nereo Rocco di Triest che al conte cirche mil puescj di plui) e il plui grant dal Friûl. Al ospite lis partidis in cjase dal Udinese Calcio, societât che lu gjestìs. In passât, prime de intitolazion definitive, al ere cognossût sicu stadi dai Riçs o cul sorenon di Diamant.